РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/117-20

27. октобар 2020. године

Б е о г р а д

**З А П И С Н И К**

**ТРЕЋЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 26. ОКТОБРА 2020. ГОДИНЕ**

 Седница је почела у 9,00 часова.

Седницом је председавао Владимир Ђукановић, председник Одбора.

 Седници су присуствовали чланови Одбора: Сања Лакић, Велибор Милојичић, доц. др Михаило Јокић, Небојша Павловић, Ненад Барош, Ђорђе Дабић, Биљана Пантић Пиља, Јелена Жарић Ковачевић, Драган М. Марковић, Атила Јухас, Тома Фила и Сања Јефић Бранковић.

Седници су присуствовали и: Маријан Ристичевић, заменик члана Ђорђа Комленског; Дејан Кесар, заменик члана Жарка Мићина и Весна Кришанов, заменик члана Биљане Пантић Пиље.

 Седници нису присуствовали чланови Одбора: др Александар Мартиновић и Владан Заграђанин, нити њихови заменици.

Владимир Ђукановић је обавестио присутне да је у складу са чланом 72. став 2. Пословника Народне скупштине, ова седница сазвана у року краћем од рока предвиђеног Пословником, како би Одбор што пре размотрио Предлог закона о министарствима у појединостима.

Председник Одбора је ставио на гласање, а чланови Одбора су **једногласно** утврдили следећи

Д н е в н и р е д

 1. Разматрање Предлога закона о министарствима, који је поднело 167 народних посланика Посланичке групе „Александар Вучић – за нашу децу“ (број 011-1531/20 од 23. октобра 2020. године) у појединостима;

Председник је предложио да Одбор одлучи да се обави групно гласањео свим поднетим амандманима народних посланика на Предлог закона о министарствима.

Чланови и заменици чланова Одбора су **једногласно прихватили** овај предлог.

Председник је обавестио присутне да је на Предлог закона о министарствима поднето **10 амандмана**, које су поднели Јелена Жарић Ковачевић и група народних посланика посланичке групе УД-СДА, као и да је предлагач закона доставио мишљење на поднете амандмане.

Истакао је да је уочена потреба да Одбор, на основу члана 157. став 6. и члана 161. став 1. Пословника Народне скупштине, поднесе амандман на члан 12. Предлога закона, који гласи:

 У члану 12. Предлога закона о министарствима, у ставу 2. после речи: „избор националних савета националних мањина;“ додају се речи: „вођење посебног бирачког списка националне мањине;“, а реч: „надлежности“ замењује се речју: „овлашћења“.

О б р а з л о ж е њ е

 Предложеном допуном члана 12. Предлога закона врши се допуна надлежности новог министарства за људска и мањинска права и друштвени дијалог, тако што се додају послови државне управе везани за посебне бирачке спискове националних мањина који су били у надлежности досадашњег Министарства за државну управу и локалну самоуправу, а функционално припадају корпусу послова који се односе на остваривање права припадника националних мањина. Осим наведеног, предлаже се да се синтагма „надлежности националних савета националних мањин“ замени ситагмом „овлашћења националних савета националних мањина“, што је у складу с одредбом члана 1а став 1. Закона о националним саветима националних мањина („Службени гласник РС“, бр. 72/09, 20/14 - УС, 55/14 и 47/18) којом су национални савети националних мањина дефинисани као организације којима се законом поверавају одређена јавна овлашћења у циљу остваривања колективних права националне мањине на самоуправу у тим областима.

 Предедавајући је отворио расправу у вези са овом тачком дневног реда у којој су учествовали Тома Фила и доц. др Михаило Јокић.

**Тома Фила** је рекао да прихвата предложени амандман, с тим што сматра да би амандман био квалитетнији да нису изостављени и други учесници који се могу наћи у различитим поступцима.

**Доц. др Михаило Јокић** је подржао формулацију амандмана коју је изнео народни посланик Тома Фила.

Како се више нико није јавио за реч, председавајући је закључио расправу и ставио на гласање предлоге:

-Да одбор поднесе амандман на члан 12. Предлога закона о министарствима, у складу са чланом члана 157. став 6. и члана 161. став 1. Пословника Народне скупштине Републике Србије, у наведеном тексту.

Чланови и заменици чланова Одбора су **једногласно** прихватили овај предлог.

-Да ОдборпредложиНародној скупштинида **ПРИХВАТИ** амандманна члан 10. који је поднела народни посланик Јелена Жарић Ковачевић.

Чланови и заменици чланова Одбора су **једногласно** прихватили овај предлог.

-Да Одбор предложи Народној скупштини да **ОДБИЈЕ** следеће амандмане:

-на члан 2. са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири. Мирсад Хоџић и Арђенд Бајрами;

-на члан 11. са исправком, који су заједно поднели народни посланици Шаип Камбери. Енис Имамовић, Селма Кучевић. Надије Бећири. Мирсад Хоџић и Арђенд Бајрами;

-на члан 12. са исправком, који су заједно поднели народни посланици Шаип Камбери. Енис Имамовић, Селма Кучевић, Надије Бећири, Мирсад Хоџић и Арђенд Бајрами;

-на члан 13. са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами;

-на члан 20. са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами;

-на члан 23. са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами;

-на члан 24. са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами;

-на члан 25. са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами;

-на члан 26. са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами.

Чланови и заменици чланова Одбора су **једногласно** прихватили овај предлог.

 -Да за известиоца на седници Народне скупштине буде одређен председник Одбора Владимир Ђукановић.

Чланови и заменици чланова Одбора су **једногласно** прихватили овај предлог.

Седница је завршена у 9,20 часова.

СЕКРЕТАР ПРЕДСЕДНИК

Сања Пецељ Владимир Ђукановић